text: Ingen nye ministre i dag
  14 oktober 2012 kl. 09.07
  De syd- og sønderjyske SF-medlemmer, der venter på afklaring af deres fremtid som ministre og roller i SFs folketingsgruppe må væbne sig med tålmodighed i hvert fald til i morgen.
  Det står klart efter en udmelding søndag formiddag fra statsminister Helle Thorning Schmidt efter hendes første møde med den nye SF-formand Anette Vilhelmsen.
  - Vi skal bruge tid til at tale sammen om regeringsgrundlaget, sagde statsministreren til TV 2 News - og afviste al tale om ministernavne før, at regeringsgrundlaget er talt grundigt igennem.
  